ระเบียบกระทรวงมหาดไทยระเบียบกระทรวงมหาดไทยว่าด้วยแผนที่ภาษีและทะเบียนทรัพย์สินขององค์กรปกครองส่วนท้องถิ่นพ.ศ.๒๕๕๐ โดยที่เป็นการสมควรปรับปรุงระเบียบกระทรวงมหาดไทยว่าด้วยการจัดทำการปรับข้อมูลการใช้และการเก็บรักษาแผนที่ภาษีและทะเบียนทรัพย์สินของเทศบาลและเมืองพัทยาพ.ศ. ๒๕๓๗ อาศัยอำนาจตามความในมาตรา ๖๙ และมาตรา ๗๗ แห่งพระราชบัญญัติเทศบาล พ.ศ.๒๔๙๖ มาตรา ๖ แห่งพระราชบัญญัติระเบียบบริหารราชการเมืองพัทยา พ.ศ. ๒๕๔๒ มาตรา ๕และมาตรา ๘๘ วรรคสอง แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗รัฐมนตรีว่าการกระทรวงมหาดไทยจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกระทรวงมหาดไทยว่าด้วยแผนที่ภาษีและทะเบียนทรัพย์สินขององค์กรปกครองส่วนท้องถิ่นพ.ศ. ๒๕๕๐ข้อ ๒[๑]ระเบียบนี้ให้ใช้บังคับตั้งแต่วันที่ ๑ มกราคม พ.ศ. ๒๕๕๑ เป็นต้นไปข้อ ๓ ให้ยกเลิกระเบียบกระทรวงมหาดไทยว่าด้วยการจัดทำการปรับข้อมูลการใช้และการเก็บรักษาแผนที่ภาษีและทะเบียนทรัพย์สินของเทศบาลและเมืองพัทยา พ.ศ.๒๕๓๗ บรรดาระเบียบ ข้อบังคับ และคำสั่งอื่นๆในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้องค์กรปกครองส่วนท้องถิ่น หมายความว่าเทศบาล องค์การบริหารส่วนตำบล เมืองพัทยา และองค์กรปกครองส่วนท้องถิ่นอื่นที่มีกฎหมายจัดตั้งขึ้นแต่ไม่รวมถึงองค์การบริหารส่วนจังหวัดและกรุงเทพมหานครศูนย์สนับสนุนการปฏิบัติงานแผนที่ภาษีและทะเบียนทรัพย์สินหมายความว่าองค์กรปกครองส่วนท้องถิ่นซึ่งกระทรวงมหาดไทยหรือจังหวัดได้แต่งตั้งให้มีหน้าที่ให้คำแนะนำช่วยเหลือสนับสนุนหรือติดตามผลการดำเนินการแผนที่ภาษีและทะเบียนทรัพย์สินขององค์กรปกครองส่วนท้องถิ่นผู้บริหารท้องถิ่น หมายความว่านายกเทศมนตรี นายกองค์การบริหารส่วนตำบล นายกเมืองพัทยาและผู้บริหารองค์กรปกครองส่วนท้องถิ่นอื่นที่มีกฎหมายจัดตั้งขึ้นปลัดองค์กรปกครองส่วนท้องถิ่นหมายความว่า ปลัดเทศบาล ปลัดองค์การบริหารส่วนตำบล ปลัดเมืองพัทยาและปลัดองค์กรปกครองส่วนท้องถิ่นอื่นที่มีกฎหมายจัดตั้งขึ้นหัวหน้าหน่วยงานคลัง หมายความว่าผู้อำนวยการสำนักการคลัง ผู้อำนวยการกองคลัง หัวหน้ากองคลัง และหัวหน้าส่วนการคลังขององค์กรปกครองส่วนท้องถิ่นแล้วแต่กรณีหัวหน้าหน่วยงานช่าง หมายความว่าผู้อำนวยการสำนักการช่าง ผู้อำนวยการกองช่าง หัวหน้ากองช่าง และหัวหน้าส่วนโยธา ขององค์กรปกครองส่วนท้องถิ่นแล้วแต่กรณีหัวหน้าหน่วยงานสาธารณสุข หมายความว่าผู้อำนวยการสำนักการสาธารณสุขและสิ่งแวดล้อมผู้อำนวยการกองสาธารณสุขและสิ่งแวดล้อม หัวหน้ากองสาธารณสุขและหัวหน้าส่วนสาธารณสุข ขององค์กรปกครองส่วนท้องถิ่นแล้วแต่กรณีแผนที่ภาษี หมายความว่าแผนที่ที่แสดงตำแหน่ง ลักษณะ ขนาด ของแปลงที่ดิน อาคาร โรงเรือน สิ่งปลูกสร้างเส้นทางคมนาคม แหล่งน้ำ และอื่นๆ ในเขตองค์กรปกครองส่วนท้องถิ่น เพื่อใช้ประโยชน์ในการจัดเก็บภาษีอากรค่าธรรมเนียมและใบอนุญาตต่างๆ และเป็นฐานข้อมูลในการพัฒนาท้องถิ่นทะเบียนทรัพย์สิน หมายความว่าทะเบียนที่แสดงรายการทรัพย์สินและการใช้ประโยชน์ในทรัพย์สิน ประกอบด้วยข้อมูลเกี่ยวกับที่ดิน อาคาร โรงเรือนหรือสิ่งปลูกสร้าง ป้ายและการประกอบการค้าของเจ้าของทรัพย์สินแต่ละคนทะเบียนคุมผู้ชำระภาษี หมายความว่าทะเบียนที่แสดงรายการชำระภาษีของเจ้าของทรัพย์สินผู้อยู่ในข่ายต้องชำระภาษีอากรค่าธรรมเนียมและใบอนุญาตต่างๆ ตามกฎหมายให้แก่องค์กรปกครองส่วนท้องถิ่นแผนที่แม่บท หมายความว่าแผนที่เบื้องต้นของแต่ละเขตย่อยหนึ่งๆ ที่จัดทำขึ้นจากระวางที่ดินซึ่งอยู่ในเขตขององค์กรปกครองส่วนท้องถิ่น เพื่อใช้ประโยชน์ในการนำเดินสำรวจข้อมูลภาคสนามและการจัดทำแผนที่ภาษีเขต หมายความว่าการจัดแบ่งพื้นที่เขตองค์กรปกครองส่วนท้องถิ่น โดยใช้แนวถนน คู คลองลักษณะทางธรรมชาติอื่นๆ หรือแนวขอบเขตของแปลงที่ดินออกเป็นเขตต่างๆมีขนาดและรูปร่างตามความเหมาะสม แต่ทั้งนี้ในเขตหนึ่งๆเมื่อจัดทำเขตย่อยจะต้องไม่เกิน ๒๖ เขตย่อย ชื่อเขตกำหนดด้วยตัวเลขสองหลักเริ่มจากเลข๐๑ เรียงตามลำดับเขตย่อย หมายความว่าการจัดแบ่งพื้นที่ภายในเขต โดยใช้แนวถนน คู คลอง หรือลักษณะทางธรรมชาติอื่นๆในกรณีที่ไม่มีลักษณะทางธรรมชาติให้ใช้แนวขอบเขตของแปลงที่ดินแบ่งออกเป็นเขตย่อยต่างๆมีขนาดและรูปร่างตามความเหมาะสมภายในกรอบกระดาษไขมาตรฐาน A 1 ชื่อเขตย่อยกำหนดด้วยอักษรA ถึง Z เรียงตามลำดับเลขประจำแปลงที่ดิน หมายความว่าหมายเลขแสดงลำดับแปลงที่ดินในเขตย่อย กำหนดด้วยเลขสามหลัก โดยเริ่มจากเลข ๐๐๑เรียงตามลำดับจากซ้ายไปขวาและจากบนลงล่างรหัสแปลงที่ดิน หมายความว่าชื่อเรียกแปลงที่ดินในระบบแผนที่ภาษีและทะเบียนทรัพย์สิน ประกอบด้วย เลขเขตนำหน้าตามด้วยตัวอักษรเขตย่อย และเลขประจำแปลงที่ดินข้อมูลภาคสนาม หมายความว่าข้อมูลที่ได้จากการสำรวจเกี่ยวกับข้อมูลที่ดิน ข้อมูลโรงเรือนและสิ่งปลูกสร้างต่างๆข้อมูลป้าย ข้อมูลการประกอบการค้าและอื่นๆ ของแปลงที่ดินแต่ละแปลงข้อ ๕ ให้ปลัดกระทรวงมหาดไทยรักษาการตามระเบียบนี้ให้มีอำนาจตีความการปฏิบัติตามระเบียบนี้ กำหนดหลักเกณฑ์ วิธีปฏิบัติและวินิจฉัยปัญหา เพื่อดำเนินการให้เป็นไปตามระเบียบนี้หมวด๑คณะกรรมการและอำนาจหน้าที่ ข้อ ๖ ให้ผู้ว่าราชการจังหวัดแต่งตั้งคณะกรรมการขึ้นคณะหนึ่งเรียกว่า คณะกรรมการอำนวยการแผนที่ภาษีและทะเบียนทรัพย์สินจังหวัดประกอบด้วย(๑) รองผู้ว่าราชการจังหวัด ประธานกรรมการ(๒) เจ้าพนักงานที่ดินจังหวัด กรรมการ(๓) ป่าไม้จังหวัด กรรมการ(๔) ธนารักษ์พื้นที่จังหวัด กรรมการ(๕) พาณิชย์จังหวัด กรรมการ(๖) ผู้แทนเทศบาล กรรมการ(๗) ผู้แทนเมืองพัทยา กรรมการ(๘)ผู้แทนองค์การบริหารส่วนตำบล กรรมการ(๙) นายอำเภอ กรรมการ(๑๐) ท้องถิ่นจังหวัด กรรมการและเลขานุการ(๑๑)หัวหน้ากลุ่มงานส่งเสริมและพัฒนาท้องถิ่น กรรมการและผู้ช่วยเลขานุการให้ผู้ว่าราชการจังหวัดแต่งตั้งกรรมการตาม(๑) (๖) (๘) และ (๙) ตามที่เห็นสมควรข้อ ๗ ให้คณะกรรมการอำนวยการแผนที่ภาษีและทะเบียนทรัพย์สินจังหวัดมีอำนาจหน้าที่ดังต่อไปนี้(๑)พิจารณาคัดเลือกองค์กรปกครองส่วนท้องถิ่นที่มีศักยภาพในการจัดทำแผนที่ภาษีและทะเบียนทรัพย์สินเสนอผู้ว่าราชการจังหวัดแต่งตั้งเป็นศูนย์สนับสนุนการปฏิบัติงานแผนที่ภาษีและทะเบียนทรัพย์สินโดยกำหนดจำนวนให้เหมาะสมกับจำนวนองค์กรปกครองส่วนท้องถิ่นที่อยู่ในความรับผิดชอบ(๒) ประสานงานกับองค์กรปกครองส่วนท้องถิ่นหรือหน่วยงานอื่นที่เกี่ยวข้องเพื่อให้การจัดทำแผนที่ภาษีและทะเบียนทรัพย์สินขององค์กรปกครองส่วนท้องถิ่นดำเนินการไปด้วยความเรียบร้อย(๓) สนับสนุน ให้คำปรึกษาแนะนำ กำกับดูแล ติดตามและประเมินผลการจัดทำแผนที่ภาษีและทะเบียนทรัพย์สินขององค์กรปกครองส่วนท้องถิ่นร่วมกับศูนย์สนับสนุนการปฏิบัติงานแผนที่ภาษีและทะเบียนทรัพย์สินข้อ ๘ ในองค์กรปกครองส่วนท้องถิ่นแต่ละแห่งให้มีคณะกรรมการดำเนินงานแผนที่ภาษีและทะเบียนทรัพย์สินประกอบด้วย(๑)รองนายกองค์กรปกครองส่วนท้องถิ่น ประธานกรรมการที่ผู้บริหารท้องถิ่นมอบหมาย(๒)ปลัดองค์กรปกครองส่วนท้องถิ่น รองประธานกรรมการ(๓) หัวหน้าหน่วยงานช่าง กรรมการ(๔) หัวหน้าหน่วยงานสาธารณสุข กรรมการ(๕) หัวหน้างานทะเบียนราษฎร กรรมการ(๖) หัวหน้าหน่วยงานคลัง กรรมการและเลขานุการ(๗) หัวหน้าฝ่ายพัฒนารายได้หรือ กรรมการและหัวหน้างานผลประโยชน์หรือ ผู้ช่วยเลขานุการหัวหน้างานจัดเก็บรายได้ขององค์กรปกครองส่วนท้องถิ่นแล้วแต่กรณี(๘)หัวหน้าฝ่ายหรือหัวหน้างานแผนที่ภาษี กรรมการและและทะเบียนทรัพย์สิน ผู้ช่วยเลขานุการขององค์กรปกครองส่วนท้องถิ่นแล้วแต่กรณีให้คณะกรรมการตามวรรคหนึ่งมีหน้าที่ในการจัดทำการปรับข้อมูล การใช้และการเก็บรักษาแผนที่ภาษีและทะเบียนทรัพย์สินตลอดจนควบคุมติดตามประเมินผลการดำเนินงานข้อ ๙ ให้ผู้บริหารท้องถิ่นแต่งตั้งเจ้าหน้าที่เพื่อปฏิบัติงานต่างๆดังต่อไปนี้(๑) การเตรียมการให้แต่งตั้งจากเจ้าหน้าที่ของหน่วยงานคลังและสำนักงานปลัดขององค์กรปกครองส่วนท้องถิ่น(๒)การจัดทำแผนที่แม่บทให้แต่งตั้งจากเจ้าหน้าที่ของหน่วยงานช่าง(๓)การคัดลอกข้อมูลที่ดินและการสำรวจภาคสนามให้แต่งตั้งจากเจ้าหน้าที่ของหน่วยงานช่างหน่วยงานคลัง และหน่วยงานสาธารณสุข(๔)การจัดทำแผนที่ภาษีให้แต่งตั้งจากเจ้าหน้าที่ของหน่วยงานช่าง(๕)การจัดทำทะเบียนทรัพย์สินและทะเบียนคุมผู้ชำระภาษีให้แต่งตั้งจากเจ้าหน้าที่ของหน่วยงานคลัง(๖)การปรับปรุงข้อมูลให้แต่งตั้งจากเจ้าหน้าที่ของหน่วยงานช่าง หน่วยงานคลังหน่วยงานสาธารณสุข และหน่วยงานทะเบียนราษฎรในกรณีที่มีความจำเป็นไม่สามารถดำเนินการให้แล้วเสร็จตามระยะเวลาที่กำหนดในโครงการได้ให้ขอความเห็นชอบจากผู้ว่าราชการจังหวัดเพื่อขยายระยะเวลาในการดำเนินงานข้อ ๑๐ องค์กรปกครองส่วนท้องถิ่นที่ได้รับแต่งตั้งให้เป็นศูนย์สนับสนุนการปฏิบัติงานแผนที่ภาษีและทะเบียนทรัพย์สินให้เจ้าหน้าที่ขององค์กรปกครองส่วนท้องถิ่นนั้นเป็นเจ้าหน้าที่ประจำศูนย์สนับสนุนการปฏิบัติงานแผนที่ภาษีและทะเบียนทรัพย์สินศูนย์สนับสนุนการปฏิบัติงานแผนที่ภาษีและทะเบียนทรัพย์สินมีหน้าที่ส่งเสริมสนับสนุนให้คำแนะนำ ในการจัดทำ การปรับข้อมูล การใช้และการเก็บรักษาแผนที่ภาษีและทะเบียนทรัพย์สินให้แก่องค์กรปกครองส่วนท้องถิ่นและช่วยเหลือจังหวัดในการติดตามผลเกี่ยวกับการปฏิบัติงานแผนที่ภาษีและทะเบียนทรัพย์สินหมวด๒การจัดทำแผนที่แม่บทแผนที่ภาษีและทะเบียนทรัพย์สิน ข้อ ๑๑ ให้องค์กรปกครองส่วนท้องถิ่นดำเนินการจัดทำแผนที่ภาษีและทะเบียนทรัพย์สินภายในหนึ่งร้อยแปดสิบวันนับแต่วันที่ระเบียบกระทรวงมหาดไทยฉบับนี้บังคับใช้ หรือภายในหนึ่งร้อยแปดสิบวันนับแต่วันที่มีพระราชบัญญัติ พระราชกฤษฎีกาหรือประกาศกระทรวงมหาดไทยจัดตั้งหรือเปลี่ยนแปลงเขตองค์กรปกครองส่วนท้องถิ่นมีผลบังคับใช้โดยให้ใช้งบประมาณรายจ่ายประจำปี หรือจ่ายขาดเงินสะสมตามความจำเป็นข้อ ๑๒ การดำเนินการตามข้อ ๑๑องค์กรปกครองส่วนท้องถิ่นอาจจะจ้างพนักงานจ้างตามโครงการจัดทำแผนที่ภาษีและทะเบียนทรัพย์สินได้ตามความเหมาะสมกับปริมาณงานและระยะเวลาของโครงการเมื่อจัดทำแผนที่ภาษีและทะเบียนทรัพย์สินเสร็จแล้วองค์กรปกครองส่วนท้องถิ่นสามารถจ้างพนักงานจ้างตามภารกิจเพื่อปฏิบัติหน้าที่เกี่ยวกับการปรับข้อมูลและการเก็บรักษาแผนที่ภาษีและทะเบียนทรัพย์สินก็ได้ข้อ ๑๓ การจัดทำแผนที่แม่บท ให้ดำเนินการดังนี้(๑)ตรวจสอบแนวเขตในแผนที่เขตขององค์กรปกครองส่วนท้องถิ่นให้ถูกต้องตรงตามแผนที่ท้ายกฎหมายหรือพระราชกฤษฎีกาหรือประกาศกระทรวงมหาดไทย(๒)แบ่งพื้นที่ในแผนที่แนวเขตขององค์กรปกครองส่วนท้องถิ่นออกเป็นเขตและในแต่ละเขตให้แบ่งออกเป็นเขตย่อย(๓) จัดทำตารางระวางที่ดินทาบทับแผนที่แนวเขตขององค์กรปกครองส่วนท้องถิ่นโดยใช้ข้อมูลระวางที่ดินจากสำนักงานที่ดินจังหวัดหรืออำเภอเพื่อให้ทราบรายชื่อระวางทั้งหมดในเขตองค์กรปกครองส่วนท้องถิ่นในมาตราส่วนที่เหมาะสม(๔)จัดทำแนวเขตขององค์กรปกครองส่วนท้องถิ่นในระวางที่ดิน ที่อยู่ในเขตองค์กรปกครองส่วนท้องถิ่น(๕)แบ่งเขตในระวางที่ดินภายในแนวเขตองค์กรปกครองส่วนท้องถิ่นและแต่ละเขตให้แบ่งเป็นเขตย่อย(๖) แผนที่แม่บทของเขตย่อยหนึ่งให้ใช้มาตราส่วน ๑ต่อ ๑,๐๐๐ เป็นหลักกรณีเขตย่อยใดไม่สามารถใช้มาตราส่วนดังกล่าวได้ อาจจะปรับย่อหรือขยายได้โดยใช้มาตราส่วนที่เหมาะสมของแต่ละองค์กรปกครองส่วนท้องถิ่น(๗) การจัดทำแผนที่แม่บทให้คัดลอกรูปแปลงที่ดินเลขที่ดิน และหน้าสำรวจจากระวางที่ดินที่มีการปรับมาตราส่วนตาม (๖)ในแต่ละเขตย่อยแล้วให้กำหนดเลขประจำแปลงที่ดินแต่ละแปลงข้อ ๑๔ การคัดลอกข้อมูลที่ดินให้ดำเนินการรวบรวมข้อมูลเกี่ยวกับชื่อเจ้าของที่ดิน ที่อยู่ เลขที่เอกสารสิทธิ์ เลขที่ดิน หน้าสำรวจ ตำแหน่งที่ตั้งและจำนวนเนื้อที่ของแปลงที่ดินแต่ละแปลงจากระวางแผนที่และสารบบที่ดินของสำนักงานที่ดินจังหวัดหรืออำเภอบันทึกลงในแบบสำรวจข้อมูลเกี่ยวกับที่ดิน(ผ.ท.1) ตามแบบท้ายระเบียบนี้ข้อ ๑๕ การสำรวจข้อมูลภาคสนามให้ใช้แผนที่แม่บทในการนำเดินสำรวจข้อมูล ดังนี้(๑) ข้อมูลที่ดินให้ใช้แบบสำรวจข้อมูลเกี่ยวกับที่ดิน (ผ.ท.1)ตามแบบท้ายระเบียบนี้ในการจัดเก็บรวบรวมรายละเอียดของที่ดิน ลักษณะการใช้และการใช้ประโยชน์ของที่ดิน ซึ่งแบบสำรวจข้อมูลเกี่ยวกับที่ดิน ๑ ฉบับให้ใช้บันทึกรายละเอียดเกี่ยวกับที่ดิน ๑ แปลง(๒) ข้อมูลโรงเรือนหรือสิ่งปลูกสร้างให้ใช้แบบสำรวจข้อมูลเกี่ยวกับโรงเรือนหรือสิ่งปลูกสร้าง (ผ.ท.2)ตามแบบท้ายระเบียบนี้ ในการจัดเก็บรวบรวมรายละเอียดของโรงเรือนหรือสิ่งปลูกสร้างการใช้ประโยชน์และจัดทำผังบริเวณที่ตั้งโรงเรือนหรือสิ่งปลูกสร้างบนแปลงที่ดินซึ่งแบบสำรวจข้อมูลเกี่ยวกับโรงเรือนหรือสิ่งปลูกสร้าง ๑ ฉบับให้ใช้บันทึกรายละเอียดเกี่ยวกับโรงเรือนและสิ่งปลูกสร้างของเจ้าของโรงเรือนหรือสิ่งปลูกสร้างแต่ละราย(๓) ข้อมูลป้ายและใบอนุญาตต่างๆให้ใช้แบบสำรวจข้อมูลเกี่ยวกับป้ายและใบอนุญาตต่างๆ (ผ.ท.3) ตามแบบท้ายระเบียบนี้ในการจัดเก็บรวบรวมรายละเอียดของป้ายชื่อและที่อยู่ของเจ้าของป้ายหรือผู้ครอบครองป้ายและจัดเก็บรวบรวมรายละเอียดของลักษณะกิจการประกอบการค้าที่ต้องขออนุญาต ซึ่งแบบสำรวจข้อมูลเกี่ยวกับป้ายและใบอนุญาตต่างๆ๑ ฉบับ ให้ใช้บันทึกรายการรายละเอียดเกี่ยวกับป้ายหรือใบอนุญาตต่างๆของเจ้าของป้ายหรือใบอนุญาตแต่ละราย(๔)จัดทำผังบริเวณแสดงตำแหน่งที่ตั้งของโรงเรือนหรือสิ่งปลูกสร้างบนแปลงที่ดินโดยใช้มาตราส่วนที่เหมาะสมและวางทิศไว้ให้ชัดเจนเอกสารข้อมูลภาคสนามที่ทำการบันทึกข้อมูลให้รวบรวมเก็บไว้ด้วยกันตามรายแปลงที่ดินข้อ ๑๖ การจัดทำแผนที่ภาษีให้หน่วยงานช่างจัดทำแผนที่ภาษีจากข้อมูลแผนที่แม่บทโดยคัดลอกแปลงที่ดินจากแผนที่แม่บทที่ปรับแก้ไขจากการเดินสำรวจภาคสนามและจัดเรียงลำดับเลขประจำแปลงที่ดินใหม่ ลงในกระดาษไขมาตรฐาน A 1ตามแบบแผนที่ภาษี (ผ.ท.7) ท้ายระเบียบนี้แผนที่ภาษีจำนวนหนึ่งฉบับบรรจุข้อมูลแปลงที่ดินหนึ่งเขตย่อยประกอบด้วย รูปแปลงที่ดิน เลขประจำแปลงที่ดิน รูปผังโรงเรือนหรือสิ่งปลูกสร้างและเลขที่บ้าน พร้อมทั้งลงลายมือชื่อ วัน เดือน และปี ของผู้เขียนกำกับไว้ด้วยให้หัวหน้าหน่วยงานช่างขององค์กรปกครองส่วนท้องถิ่นหรือผู้ที่ได้รับมอบหมายเป็นลายลักษณ์อักษรตรวจสอบความถูกต้องแล้วลงลายมือชื่อวัน เดือน และปี กำกับไว้ด้วยข้อ ๑๗ การจัดทำทะเบียนทรัพย์สิน ให้ใช้ข้อมูลในแบบสำรวจข้อมูลเกี่ยวกับที่ดินโรงเรือนหรือสิ่งปลูกสร้างป้ายและการประกอบการค้าซึ่งได้จากการสำรวจข้อมูลภาคสนามที่ได้ผ่านการตรวจสอบแล้วบันทึกลงในแบบทะเบียนทรัพย์สินเป็นรายบุคคลตามแบบทะเบียนทรัพย์สิน (ผ.ท.4) ท้ายระเบียบนี้ให้หัวหน้าหน่วยงานคลังขององค์กรปกครองส่วนท้องถิ่นลงลายมือชื่อ วัน เดือน และปีกำกับไว้ท้ายรายการทุกรายการในทะเบียนทรัพย์สินข้อ ๑๘ ให้หน่วยงานคลังตรวจสอบรายการทรัพย์สินในทะเบียนทรัพย์สินหากเจ้าของทรัพย์สินรายใดมีทรัพย์สินอยู่ในข่ายต้องเสียภาษีให้จัดทำทะเบียนคุมผู้ชำระภาษีของเจ้าของทรัพย์สินนั้นตามแบบทะเบียนคุมผู้ชำระภาษี(ผ.ท.5) ท้ายระเบียบนี้ข้อ ๑๙ ให้หน่วยงานคลังจัดทำบัญชีคุมทะเบียนทรัพย์สินและทะเบียนคุมผู้ชำระภาษีตามแบบบัญชีคุมทะเบียนทรัพย์สินและทะเบียนคุมผู้ชำระภาษี(ผ.ท.6) ท้ายระเบียบนี้ และบัญชีคุมแปลงที่ดินและข้อมูลการประมาณการเสียภาษีตามรายเขตย่อยตามแบบบัญชีคุมแปลงที่ดินและข้อมูลการประมาณการเสียภาษี(ผ.ท.17) ท้ายระเบียบนี้หมวด๓การใช้แผนที่ภาษีและทะเบียนทรัพย์สิน ข้อ ๒๐ ให้องค์กรปกครองส่วนท้องถิ่นใช้แผนที่ภาษีและทะเบียนทรัพย์สินเป็นข้อมูลในการจัดเก็บภาษี ตรวจสอบ ติดตาม และเร่งรัดจัดเก็บภาษีให้ครบถ้วนถูกต้อง และเป็นธรรมต่อเจ้าของทรัพย์สินโดยทุกฝ่ายทุกงานที่เกี่ยวข้องเป็นผู้รับผิดชอบร่วมกันตามที่หัวหน้าหน่วยงานคลังมอบหมายข้อ ๒๑ ให้องค์กรปกครองส่วนท้องถิ่นปรับปรุงข้อมูลให้พร้อมสมบูรณ์และแจ้งเจ้าของทรัพย์สินที่อยู่ในข่ายต้องชำระภาษีตามทะเบียนคุมผู้ชำระภาษีทราบก่อนเดือนมกราคมของปีภาษีข้อ ๒๒ เมื่อมีผู้มายื่นแบบแสดงรายการเสียภาษีให้เจ้าหน้าที่ผู้มีหน้าที่รับผิดชอบจัดเก็บรายได้ตรวจสอบรายการข้อมูลทรัพย์สินในแบบแสดงรายการเสียภาษีกับข้อมูลทรัพย์สินในทะเบียนทรัพย์สินและการประเมินภาษีในทะเบียนคุมผู้ชำระภาษีให้ถูกต้องแล้วเสนอเจ้าพนักงานประเมินหากรายการข้อมูลทรัพย์สินในแบบแสดงรายการเสียภาษีกับข้อมูลทรัพย์สินในทะเบียนทรัพย์สินและทะเบียนคุมผู้ชำระภาษีไม่สอดคล้องกันให้งานแผนที่ภาษีและทะเบียนทรัพย์สินตรวจสอบ สอบถาม หรือแจ้งเป็นหนังสือถึงผู้ยื่นแบบแสดงรายการเสียภาษีเพื่อแสดงรายการเพิ่มเติมหรือนำพยานหลักฐานมาสนับสนุนข้อความในรายการนั้นข้อ ๒๓ เจ้าพนักงานประเมินต้องประเมินภาษีตามรายการทรัพย์สินในทะเบียนทรัพย์สินและบันทึกการประเมินภาษีในทะเบียนคุมผู้ชำระภาษีการจัดเก็บค่าธรรมเนียมใบอนุญาตตามกฎหมายว่าด้วยการสาธารณสุขให้หน่วยงานสาธารณสุขประสานงานกับหน่วยงานคลังเพื่อขอข้อมูลการประกอบกิจการค้าในทะเบียนทรัพย์สินเพื่อนำไปใช้ประโยชน์ในการเร่งรัดจัดเก็บค่าธรรมเนียมและใบอนุญาตตามประเภทของกิจการและเมื่อออกใบอนุญาตแล้วให้เรียกเก็บค่าธรรมเนียมตามที่ได้กำหนดไว้ในข้อบัญญัติหรือข้อกำหนดขององค์กรปกครองส่วนท้องถิ่นข้อ ๒๔ ทะเบียนทรัพย์สินฉบับใดที่มีทรัพย์สินทุกรายการ อยู่ในข่ายได้รับการยกเว้นไม่ต้องชำระภาษีให้ทำเครื่องหมายด้วยกระดาษสีแดงที่มุมขวาด้านบนของทะเบียนทรัพย์สินและต้องทำการตรวจสอบใหม่ทุกปีก่อนถึงปีภาษีหากอยู่ในข่ายต้องเสียภาษีให้ดำเนินการตามข้อ ๑๘ข้อ ๒๕ ทะเบียนคุมผู้ชำระภาษีฉบับใดที่มีการชำระภาษีตามรายการของทรัพย์สินที่มีอยู่ครบถ้วนทุกประเภทแล้วให้ทำเครื่องหมายด้วยกระดาษสีเขียวที่มุมขวาด้านบนของทะเบียนคุมผู้ชำระภาษีและถอดเครื่องหมายดังกล่าวออกเมื่อถึงปีภาษีปีใหม่ให้เจ้าหน้าที่ผู้มีหน้าที่รับผิดชอบจัดเก็บรายได้บันทึกรายการยื่นแบบแสดงรายการชำระภาษีการแจ้งประเมินและการชำระเงินค่าภาษีหรือค่าธรรมเนียมลงในทะเบียนคุมผู้ชำระภาษีให้ครบถ้วนข้อ ๒๖ เมื่อสิ้นสุดระยะเวลาการยื่นแบบแสดงรายการเพื่อชำระภาษีให้องค์กรปกครองส่วนท้องถิ่นคัดรายชื่อผู้ที่ยังไม่มายื่นแบบแสดงรายการเพื่อชำระภาษีหรือยื่นแบบแล้วยังไม่ได้มาชำระภาษีให้ครบถ้วน จากทะเบียนคุมผู้ชำระภาษีแล้วจัดทำหนังสือเร่งรัดโดยเร็วข้อ ๒๗ ในกรณีที่ผู้ใดมาขอคัดลอกหรือสำเนาข้อมูลแผนที่ภาษีและทะเบียนทรัพย์สินให้องค์กรปกครองส่วนท้องถิ่นเรียกเก็บค่าธรรมเนียมได้โดยออกเป็นข้อบัญญัติสำหรับอัตราค่าธรรมเนียมให้ผู้บริหารท้องถิ่นเป็นผู้พิจารณาและกำหนดตามความเหมาะสมแต่ทั้งนี้ให้อยู่ภายใต้กฎหมายว่าด้วยข้อมูลข่าวสารของราชการหมวด๔การปรับข้อมูลแผนที่ภาษีและทะเบียนทรัพย์สิน ข้อ ๒๘ เมื่อองค์กรปกครองส่วนท้องถิ่นจัดทำแผนที่ภาษีและทะเบียนทรัพย์สินแล้วให้หน่วยงานคลังเป็นหน่วยงานรับผิดชอบปรับข้อมูลในแผนที่ภาษีและในทะเบียนทรัพย์สินให้เป็นปัจจุบันอยู่เสมอกรณีหน่วยงานคลังไม่มีบุคลากรปรับข้อมูลในแผนที่ภาษีให้หน่วยงานช่าง เป็นผู้รับผิดชอบข้อ ๒๙ ให้หน่วยงานที่เกี่ยวข้องกับการปรับข้อมูลภายในองค์กรปกครองส่วนท้องถิ่นรายงานการเปลี่ยนแปลงข้อมูลส่งให้หน่วยงานคลังเพื่อปรับข้อมูลในแผนที่ภาษีและทะเบียนทรัพย์สินภายในวันที่ห้าของทุกเดือนกรณีมีปัญหาอุปสรรคในการปรับข้อมูลให้หน่วยงานคลังเสนอคณะกรรมการตามข้อ ๘ พิจารณาตามอำนาจหน้าที่ข้อ ๓๐ การแก้ไขเปลี่ยนแปลงรายการข้อมูลในทะเบียนทรัพย์สินให้ใช้วิธี ขีดฆ่า ข้อความเดิมด้วยหมึกสีแดงแล้วบันทึกข้อความใหม่ให้หัวหน้าหน่วยงานคลังหรือผู้ที่ได้รับมอบหมายเป็นลายลักษณ์อักษร ลงลายมือชื่อวัน เดือน และปี กำกับไว้ทั้งข้อความที่ได้ขีดฆ่าและข้อความใหม่และเมื่อรายการทรัพย์สินเพิ่มขึ้นหรือเปลี่ยนแปลงการใช้ประโยชน์ซึ่งเข้าข่ายต้องเสียภาษีให้ถอดเครื่องหมายกระดาษสีแดงตามข้อ ๒๔ ออกจากทะเบียนทรัพย์สินหมวด๕การเก็บรักษาข้อมูลแผนที่ภาษีและทะเบียนทรัพย์สิน ข้อ ๓๑ แบบสำรวจข้อมูลเกี่ยวกับที่ดิน โรงเรือน ป้ายและค่าธรรมเนียมใบอนุญาตต่างๆ พร้อมทั้งเอกสารที่ใช้ในการจัดทำและเอกสารที่ใช้ในการปรับข้อมูลให้จัดเก็บรวบรวมเป็นรายแปลงที่ดินในแฟ้มเรียงตามลำดับรหัสแปลงที่ดินและรวมไว้ในแฟ้มโดยให้มีจำนวนตามความเหมาะสมแต่ไม่ควรเกินแฟ้มละหนึ่งร้อยแปลงที่ดินเรียงเป็นรายเขตย่อยและเขตตามลำดับข้อ ๓๒ ทะเบียนทรัพย์สินและทะเบียนคุมผู้ชำระภาษีให้จัดเก็บตามรหัสชื่อเจ้าของทรัพย์สินเรียงตามตัวอักษรและตัวเลขเพื่อความสะดวกในการจัดเก็บภาษีข้อ ๓๓ แผนที่ภาษีต้นฉบับให้จัดเก็บเรียงตามลำดับเขตและเขตย่อย ห้ามนำออกใช้ เว้นแต่กรณีนำไปเพื่อพิมพ์หรือทำสำเนาคู่ฉบับหรือเพื่อแก้ไขปรับปรุงเนื่องจากมีการเปลี่ยนแปลงเกี่ยวกับข้อมูลในแผนที่ภาษีฉบับนั้นข้อ ๓๔ ให้งานแผนที่ภาษีและทะเบียนทรัพย์สินหน่วยงานคลัง หรือผู้ที่ได้รับมอบหมายเป็นผู้รับผิดชอบในการเก็บรักษามิให้มีการทำลายหรือทำให้สูญหายแก่เอกสารในแฟ้มข้อมูลแปลงที่ดิน ทะเบียนทรัพย์สินทะเบียนคุมผู้ชำระภาษีและแผนที่ภาษีเมื่อนำแผนที่ภาษีหรือทะเบียนทรัพย์สินไปใช้ในการปฏิบัติงานและได้ดำเนินการแล้วเสร็จให้นำส่งคืนเจ้าหน้าที่ผู้รับผิดชอบโดยเร็วองค์กรปกครองส่วนท้องถิ่นใดยังไม่ได้กำหนดโครงสร้างงานแผนที่ภาษีและทะเบียนทรัพย์สินให้หัวหน้าหน่วยงานคลังออกคำสั่งแต่งตั้งให้บุคลากรในหน่วยงานมีหน้าที่รับผิดชอบข้อ ๓๕ ทะเบียนทรัพย์สินที่ได้จำหน่ายรายการทรัพย์สินหมดสิ้นแล้วและไม่มีภาษีค้างชำระให้แยกเก็บไว้รวมทั้งทะเบียนคุมผู้ชำระภาษีของเจ้าของทรัพย์สินดังกล่าวเมื่อครบหนึ่งปีให้แต่งตั้งคณะกรรมการ เพื่อตรวจสอบและควบคุมการทำลายบทเฉพาะกาล ข้อ ๓๖ เทศบาลซึ่งได้รับการแต่งตั้งให้เป็นศูนย์สนับสนุนการปฏิบัติงานแผนที่ภาษีและทะเบียนทรัพย์สินก่อนระเบียบนี้ใช้บังคับให้ถือว่าเป็นศูนย์ปฏิบัติงานแผนที่ภาษีและทะเบียนทรัพย์สินตามระเบียบนี้ข้อ ๓๗ การจัดทำแผนที่ภาษีและทะเบียนทรัพย์สินขององค์กรปกครองส่วนท้องถิ่นที่ได้ดำเนินการอยู่ก่อนระเบียบนี้ใช้บังคับให้ถือว่าเป็นการดำเนินการตามระเบียบนี้ประกาศณ วันที่ ๒๘ ธันวาคม พ.ศ. ๒๕๕๐พลเอกสุรยุทธ์ จุลานนท์รัฐมนตรีว่าการกระทรวงมหาดไทย[เอกสารแนบท้าย]๑. แบบสำรวจข้อมูลเกี่ยวกับที่ดิน(แบบ ผ.ท.1)๒. แบบสำรวจข้อมูลเกี่ยวกับโรงเรือนและสิ่งปลูกสร้าง(แบบ ผ.ท.2)๓. แบบสำรวจข้อมูลเกี่ยวกับป้ายและใบอนุญาตต่างๆ(แบบ ผ.ท.3)๔. ทะเบียนทรัพย์สิน(ผ.ท.4)๕. ทะเบียนคุมผู้ชำระภาษี(ผ.ท.5)๖. บัญชีคุมทะเบียนทรัพย์สินและทะเบียนคุมผู้ชำระภาษี(ผ.ท.6)๗. แผนที่ภาษี(ผ.ท.7)๘. บัญชีคุมแปลงที่ดินและข้อมูลการเสียภาษี(ผ.ท.17)(ดูข้อมูลจากภาพกฎหมาย)ปริยานุช/ผู้จัดทำ๒๐กุมภาพันธ์ ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๓๐ ง/หน้า ๑/๑๑ กุมภาพันธ์ ๒๕๕๑